CELEX: 32015R0629
Language: da
Date: 2015-04-22 00:00:00
Title: Kommissionens gennemførelsesforordning (EU) 2015/629 af 22. april 2015 om registrering af en betegnelse i registret over beskyttede oprindelsesbetegnelser og beskyttede geografiske betegnelser (Finocchiona (BGB))

23.4.2015   
            
            
               DA
            
            
               Den Europæiske Unions Tidende
            
            
               L 104/6
            
         KOMMISSIONENS GENNEMFØRELSESFORORDNING (EU) 2015/629
   af 22. april 2015
   om registrering af en betegnelse i registret over beskyttede oprindelsesbetegnelser og beskyttede geografiske betegnelser (Finocchiona (BGB))
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer (1), særlig artikel 15, stk. 1, og artikel 52, stk. 2, og
   ud fra følgende betragtninger:
   
               (1)
            
            
               Italiens ansøgning om registrering af betegnelsen »Finocchiona« er blevet offentliggjort i Den Europæiske Unions Tidende
                   (2), jf. artikel 50, stk. 2, litra a), i forordning (EU) nr. 1151/2012.
            
         
               (2)
            
            
               Da Kommissionen ikke har modtaget indsigelser, jf. artikel 51 i forordning (EU) nr. 1151/2012, bør betegnelsen »Finocchiona« registreres.
            
         
               (3)
            
            
               I brevet af 27. juni 2013, hvori der anmodes om registrering af betegnelsen, meddelte de italienske myndigheder Kommissionen, at virksomhederne Negrini Salumi S.A.S. (Renazzo di Cento Ferrara), Portalupi Salumi (Torino), Salumificio Pedrazzoli Spa (San Giovanni del Dosso — Mantova), Levoni Spa (Castellucchio — Mantova), Cesare Fiorucci Spa (Pomezia-Roma), Renzini Spa (Umbertide — Perugia), Agricola Italiana Alimentare Spa (San Martino Buon Albergo — Verona), Salumificio Subalpino Spa (Diano d'Alba — Cuneo) og Italia Alimentari Spa, tidligere kaldet Industria Bussetana Insaccati Suini Spa (Settecani di Castelvetro di Modena), som alle er etableret på italiensk område, men uden for det afgrænsede geografiske område, lovligt havde solgt det produkt, der sælges med betegnelsen »Finocchiona«, under fortsat anvendelse af denne betegnelse i mere end fem år, og at dette forhold var blevet påpeget i forbindelse med den nationale indsigelsesprocedure. De nævnte virksomheder opfyldte således betingelserne i artikel 15, stk. 1, i forordning (EU) nr. 1151/2012 for i en overgangsperiode lovligt at kunne anvende betegnelsen efter dens registrering.
            
         
               (4)
            
            
               Da disse virksomheder opfylder de betingelser, der er fastsat i artikel 15, stk. 1, i forordning (EU) nr. 1151/2012, bør de indrømmes en overgangsperiode på fem år, hvori de kan anvende betegnelsen »Finocchiona«.
            
         
               (5)
            
            
               De i denne forordning fastsatte foranstaltninger er i overensstemmelse med udtalelse fra Komitéen for Kvalitetspolitikken for Landbrugsprodukter —
            
         VEDTAGET DENNE FORORDNING:
   Artikel 1
   Betegnelsen »Finocchiona« (BGB) registreres.
   Betegnelsen i stk. 1 henviser til et produkt i kategori 1.2. Kødprodukter (opvarmet, saltet, røget m.m.) i bilag XI til Kommissionens gennemførelsesforordning (EU) nr. 668/2014 (3).
   Artikel 2
   Virksomhederne Negrini Salumi S.A.S. (Renazzo di Cento Ferrara), Portalupi Salumi (Torino), Salumificio Pedrazzoli Spa (San Giovanni del Dosso — Mantova), Levoni Spa (Castellucchio — Mantova), Cesare Fiorucci Spa (Pomezia-Roma), Renzini Spa (Umbertide — Perugia), Agricola Italiana Alimentare Spa (San Martino Buon Albergo — Verona), Salumificio Subalpino Spa (Diano d'Alba — Cuneo) og Italia Alimentari Spa, tidligere kaldet Industria Bussetana Insaccati Suini Spa (Settecani di Castelvetro di Modena), har tilladelse til fortsat at anvende den registrerede betegnelse »Finocchiona« (BGB) i en overgangsperiode på fem år efter denne forordnings ikrafttræden.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 22. april 2015.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EUT L 343 af 14.12.2012, s. 1.
   
      (2)  EUT C 155 af 23.5.2014, s. 5.
   
      (3)  Kommissionens gennemførelsesforordning (EU) nr. 668/2014 af 13. juni 2014 om fastlæggelse af regler for anvendelsen af Europa-Parlamentets og Rådets forordning (EU) nr. 1151/2012 om kvalitetsordninger for landbrugsprodukter og fødevarer (EUT L 179 af 19.6.2014, s. 36).